**UČNI SKLOP: MODERNA**

Tema: Ivan Cankar, Hlapci

**Nameni učenja**

Vsebina oz. cilji, ki jih obravnavamo v tem sklopu, so različno zahtevni:

* Z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Poznam književnika Ivana Cankarja in bistvene značilnosti njegovih del.
* Tiho in glasno preberem odlomek iz Cankarjeve tragedije Hlapci.
* Pri glasnem branju se potrudim, da s posebno govorico ponazorim razpoloženje oseb in dogajanje v dramskem besedilu.
* Pri branju ločim govorico oseb od odrskih navodil; to pojasnim s sklicevanjem na prebrano besedilo.
* Predstavim vlogo odrskih navodil pri razumevanju dramskega besedila.
* Besedilo uvrstim v časovni okvir njegovega nastanka in utemeljim svojo izbiro.
* Obnovim/povzamem dogajanje (podrobno in strnjeno).
* Ločim glavno književno osebo od stranskih in svoje mnenje utemeljim s sklicevanjem na besedilo.
* Predstavim glavno književno osebo: zunanji videz, njeno govorico, njen značaj, njen družbeni položaj, doživljanje dogajanja, motive za njeno ravnanje ipd. in svoje mnenje utemeljim s sklicevanjem na besedilo.
* Kritično se opredelim do ravnanja glavne in ostalih književnih oseb.
* Povzamem sporočilo in temo književnega besedila.
* Določim temo besedila in prepoznam snov.
* Ob izbranem besedilu predstavim značilnosti dramskega besedila.
* Predstavim jezikovne in slogovne značilnosti odlomka in svoje mnenje utemeljim s sklicevanjem na besedilo.
* Poznam pojme, povezane z dramskim besedilom: didaskalije, spremno besedilo, vloge, prizor, dejanje/akt, scenograf, režiser, rekviziter, igralec.
* Za razlago posameznih pojmov uporabljam SSKJ.
* Napišem poustvarjalno besedilo, v katerem izpostavim podobnosti/razlike med tem in drugimi besedili istega avtorja; pri tem se učim izražati svoje doživljanje in razumevanje prebranega besedila.
* Napisano poustvarjalno besedilo je ustrezno, smiselno in razumljivo ter skladno z jezikovno in slogovno normo knjižne zvrsti.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2395/index.html>, str. 413. |
| 2. Samostojno učenje  (poslušanje, branje besedila) | Nato poslušaj/preberi odlomek iz dramskega besedila *Hlapci* v i-učbeniku na povezavah  <https://eucbeniki.sio.si/slo9/2395/index1.html> in  <https://eucbeniki.sio.si/slo9/2395/index2.html>  na str. 414—415. |
| 3. Samostojno učenje  (razumevanje, razčlenjevanje in vrednotenje posameznih prvin besedila)  4. Samostojno učenje  (uporaba bralnih učnih strategij po reševanju nalog) | Reši vse naloge, ki so povezane z omenjenima odlomkoma. Najdeš jih na povezavah:  <https://eucbeniki.sio.si/slo9/2395/index2.html>,  <https://eucbeniki.sio.si/slo9/2395/index3.html> in  <https://eucbeniki.sio.si/slo9/2395/index4.html>  na str. 215—217.  Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih sestavin te snovi (npr. v obliki miselnega vzorca, preglednice, po opornih točkah ipd.). Pomagaj si z besedilom na povezavi <https://eucbeniki.sio.si/slo9/2395/index5.html>, str. 418.  Nato povzetek skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje  (pisno sporočanje za poglabljanje doživljanja in razumevanja besedila) | Napiši poustvarjalno besedilo, in sicer po navodilih 1. naloge na str. 419, ki se nahajajo na povezavi <https://eucbeniki.sio.si/slo9/2395/index6.html>.  Nato izdelek skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 6. Končno preverjanje znanja | Reši naloge v razdelku Preverjanje znanja. |
| 7. Samovrednotenje in načrtovanje učenja za izboljšanje učnih dosežkov | Po obravnavi učne snovi tega učnega sklopa presodi, kako ti je šlo: reši razdelek Samovrednotenje znanja (semafor).  Po potrebi načrtuj, katero znanje bi rad izboljšal in kako. Tudi ta dokument oddaj v spletno učno okolje, za katerega sta se dogovorila z učiteljem/učiteljico slovenščine. |